Las Palmaso Gran Canaria

Las Palmaso „Gran Canaria“ – Ispanijos krepšinio klubas iš Kanarų salų, Gran Kanarijos las Palmaso miesto (pagrindinis salyno ir Gran Kanarijos salos miestas.

 Istorija 
Klubas įkurtas 1963 m. Ilgą laiką varžėsi trečiajame, vėliau antrajame pagal pajėgumą Ispanijos krepšinio divizione. 1985 m. debiutavo ACB lygoje, bet užėmė 15 vietą ir iškrito. Iki 1995 m. nuolat mirgavo tarp antros ir pirmos lygų, o vėliau įsitvirtino ACB lygoje. Ten laikėsi tarp vidutiniokių (aukščiausias pasiekimas – 4 vieta, 2013, 2018 m.).

2001 m. debiutavo Koračo taurėje. Keletą sezonų varžėsi ULEB taurėje, nuo 2009 m. – nuolatinė Europos taurės dalyvė. 2018–2019 m. sezone sužaidė Eurolygoje (užėmė 14 vietą).Gran Canaria, EuroCup 2023 m. laimėjo Europos taurę. 2025 m., po 17 sezonų Eurolygos ir Europos taurės turnyruose, klubas perėjo į FIBA Čempionų lygą.Dar vienas Ispanijos klubas palieka Europos taurę, basketnews.lt

 Pavadinimų kaita 
 Canarias Telecom: 1999–2002 m.
 Auna Gran Canaria: 2002–04 m.
 Gran Canaria Grupo Dunas: 2006–07 m.
 Kalise Gran Canaria: 2007–09 m.
 Gran Canaria 2014: 2009–12 m.
 Herbalife Gran Canaria: 2012–2021 m.
 Dreamland Gran Canaria: 2023– m.

 Pasiekimai 
 1ª División: 1991 m.
 Ispanijos Supertaurė: 2016 m.
 Europos taurė: 2023 m.

 Treneriai 
  Joaquín Costa: 1985–90 m.
  Manolo Hussein: 1990–92, 1995–2002 m.
  Trifón Poch: 1992–94 m.
  Roberto Orellana: 1994–95 m.
  Salva Maldonado: 2005–09, 2018 m.
  Pedro Martínez: 2002–05, 2009–2014, 2019 m.
  Aíto García Reneses: 2014–2016 m.
  Luis Casimiro: 2016–2018 m.
  Víctor García: 2018 m.
  Fotios Katsikaris: 2019–2020 m.
  Porfirio Fisac: 2020–2022 m.
  Jaka Lakovič: 2022– m.

 Šaltiniai 

 Nuorodos 

 ACB lygos puslapis
 ULEB taurės puslapis 

Kategorija:Ispanijos krepšinio klubai